Hiina: kaks kanadalast vahistati riigisaladuste hankimise eest | Välismaa | ERR
Hiina: kaks kanadalast vahistati riigisaladuste hankimise eest ({{commentsTotal}})
{{1558001760000 | amCalendar}}
Meeleavaldajad nõudmas Hiina poolt vahistatud Kanada kodanike Michael Spavori ja Michael Kovrigi vabastamist. Autor/allikas: Reuters/Scanpix
Hiina teatas neljapäeval, et alates detsembrist riigis kinni hoitavad kaks Kanada kodanikku vahistati ametlikult riigisaladuste hankimisega ja luuramisega seotud kuritegude eest.
Endist Kanada diplomaati Michael Kovrigit kahtlustatakse Hiina "riigisaladuste ja luureinfo kogumises" ning ärimees Michael Spavori "riigisaladuste varastamises ja nende ebaseaduslikus pakkumises" välismaal, teatas Hiina välisministeeriumi pressiesindaja Lu Kang pressibriifingul.
"Kanada mõistab karmilt hukka nende meelevaldse vahistamise samamoodi, nagu me mõistsime hukka nende omavolilise kinnipidamise 10. detsembril," teatas Kanada välisministeerium avalduses ajalehele Globe and Mail.
Kinnipidamise järel süüdistasid Hiina võimud Kovrigit ja Spavori esmalt "Hiina julgeoleku ohustamises". Hiljem teatas Peking, et kahtlustab mõttekoja Rahvusvaheline Kriisirühm (ICG) heaks töötavat Kovrigit spionaažis, ja kahtlustas, et Spavor varustas teda luureandmetega.
usahiinakanadahuaweimichael kovrigmichael spavor
USA keelas julgeolekuriski kujutavate telekomifirmade kasutamise
Peaminister tagandas Kanada suursaadiku Hiinas tema kommentaari pärast